als_Latn dik_Latn sag_Latn
Një tjetër incident elektoral është shënuar, këtë radhë në Drenovë të Mallakastrës. Mësohet se një efektiv policie është dhunuar dhe rrahur në një qendër votimi nga 49 vjeçari Besnik Çaushaj.
Ky i fundit është vënë në prangat e policisë. Sipas uniformave blu, i arrestuari rreth orës 16:10, në ambientet e brendshme të oborrit të shkollës 9-Vjecare “Beqo Caushi” ka goditur me gurë punonjësin e policisë i cili ishte paraqitur në qëndrën e votimit sipas planit të shërbimit, në pritje për të marrë në ruajtje qendrën e votimit nr 3254.
Jo vetëm kaq, por 49 vjeçari ka thyer edhe xhamat e shkollës si dhe të automjetit tip Benz me targa AA 044 OC, pronë e punonjësit të policisë.
Sipas hetimeve të para, autori dyshohet të ketë qenë në gjendje të dehur, ndërsa vijon puna e policisë për zbardhjen e plotë të ngjarjes.
Njoftimi i Policisë:
Mallakastër
Specialistët për Hetimin e Krimeve në Komisariatin e Policisë Mallakastër, arrestuan në flagrancë shtetasin: Besnik Caushaj, 49 vjeç, banues në fshatin Drenovë, Mallakastër. Arrestimi i këtij shtetasi u bë pasi në datën 24.06.2017, rreth orës 16:10, në ambientet e brendshme të oborrit të shkollës 9-Vjecare “Beqo Caushi” Drenovë, Mallakastër, ka goditur me sende te forta (gurë) punonjësin e policisë i cili ishte paraqitur në qëndrën e votimit sipas planizimit të shërbimit, në pritje për të marë në ruajtje qëndrën e votimit nr 3254. Gjithashtu ky shtetas(i cili dyshohet në gjendje të dehur) ka shkatërruar dhe xhamat e kësaj shkolle si dhe një mjet Benz me targa AA 044 OC, pronë e punonjësit të policisë. Materialet proceduriale do t’i kalojnë Prokurorisë pranë Gjykatës së Shkallës së Parë Fier për veprat penale “Shkatërrimi i pronës” dhe “Goditje për shkak të detyrës” parashikuar nga nenet 150 dhe 237 të Kodit Penal. E.C/ Copyright Tiranapost.al
als_Latn als_Latn als_Latn als_Latn als_Latn hau_Latn als_Latn